Richard (44) vant VGs gullbil!
– Vi var på hytta med tre andre familier da jeg fikk en telefon fra VG. Jeg trodde først at det bare var tull, så jeg måtte google telefonnummeret, forteller Richard Aronsen (44). Det var først etter å ha funnet ut at telefonnummeret var registrert på VGs adresse i Oslo og han fikk en SMS fra VG med bekreftelse på seieren, at Richard turte å juble. Og allerede mandagen etter at han hadde vunnet var Richard og de tre sønnene Didrik (17), Felix (10) og Oliver (14) på plass hos forhandleren for å motta nøklene til sin splitter nye Suzuki Ignis SUV 4X4 Hybrid, til en verdi av cirka 250.000 kroner. Finn gull i VG Bilen er lakkert i gullfarge, og har ifølge forhandleren alt av valgfritt utstyr de klarte å få montert. Richard vant også en eske med ti små «gullbarrer» – som til sammen kan veksles inn til varer med en verdi på hele 10.000 kroner hos Mestergull-butikkene. – Det var helt uvirkelig å kjøre hit i dag og vite at jeg hadde vunnet en bil. Dette er utrolig morsomt, sier vinneren. Richard har nylig byttet jobb, og skal i løpet av påsken begynne som assistent for handikappede i Gol kommune. Da passet det fint med hovedpremien i VGs konkurranse mellom jobbyttet.Siden konkurransen «Finn Gull i VG» startet i desember, har det kommet inn godt over 350.000 meldinger. Bare forrige fredag kom det inn 14.000 meldinger til påskens store hovedtrekning. For hver kode leserne sendte inn, har de fått en ekstra mulighet til å vinne bilen, og enkelte lesere har sendt inn melding hver eneste dag. Den heldige bilvinneren hadde derimot superflaks. Han sendte nemlig bare inn en eneste SMS. – Jeg kjøper VG hver dag som jeg gir til faren min som ligger på sykehjem. Jeg spilte bare en gang, og hadde glemt det da VG ringte meg. Jeg trodde egentlig det var en annonseselger. Men det virket litt rart å selge annonser på lørdagskvelden, sier Richard. Flyttet inn i nytt hus – fikk 100 kilo gull på kjøpetDet er en glad bilvinner som får bilnøklene i hånden av den lokale Suzuki-forhandleren på Gol, Helene Rustberggard, før han og sønnene testkjører det nye gliset en runde rundt lokalene. – Vi er litt over gjennomsnittet interessert i bil, og kjøper ofte biler ikke alle andre kjøper. En gullbil passer jo ganske bra sånn sett. Jeg har aldri vunnet noe før, så dette er bare helt utrolig, sier Richard med et stort smil om munnen. – Antageligvis det råeste funnet som er gjort med metalldetektor i NorgeSelv om Richard var den heldige bilvinneren denne gangen, har du fortsatt mulighet til å vinne både gull og bil i VG. Konkurransen «Finn Gull i VG» fortsetter med daglige og ukentlige trekninger av gullpremier fra Mestergull. Vi skal også dele ut flere biler og gleder oss allerede til å dele ut den neste bilen fra Suzuki i slutten av juni.
De siste månedene har VGs lesere fått mulighet til å vinne gull hver uke. Richard (44) fra Gol stakk av med hele 10.000 kroner i gull, i tillegg til hovedpremien: en splitter ny Suzuki.